TSE รายได้พุ่ง หนุนกำไรไตรมาส 1/62 โต 33% มาที่ 147 ลบ.
TSE รายได้พุ่ง หนุนกำไรไตรมาส 1/62 โต 33% มาที่ 147 ลบ. จากปีก่อนกำไร 110 ลบ.
10 พ.ค. 2562

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากบริษัทฯมีรายได้จากการขายและการให้บริการรวมสำหรับไตรมาส 1/62 มีจำนวน 299.84 ล้านบาท สูงกว่าระยะเวลาเดียวกันของปีก่อนที่แสดงยอด 57.84 ล้านบาท เป็นจำนวน 242 ล้านบาท คิดเป็น 418.39% (ยอดดังกล่าวไม่รวมรายได้จากโครงการโรงไฟฟ้าพลังงานแสงอาทิตย์ จำนวน 80 เมกะวัตต์ ซึ่งบริษัทฯถือหุ้น 60% ซึ่งรับรู้ผลประกอบการเป็นส่วนแบ่งกำไรจากกิจการที่ควบคุมร่วมกัน)
โดยมีรายได้เพิ่มขึ้นจากการรับรู้รายได้เต็มไตรมาสของโครงการโรงไฟฟ้าจากพลังงานชีวมวลขนาด 4.60 เมกะวัตต์ที่จังหวัดสุราษฎร์ธานี ที่ดำเนินการเชิงพาณิชย์แล้วในเดือนมีนาคม 2561 และรับรู้รายได้จากโครงการไฟฟ้าพลังงานชีวมวลขนาด 17.60 เมกะวัตต์ ที่จังหวัดนครศรีธรรมราช ที่สร้างเสร็จและดำเนินการเชิงพาณิชย์แล้วในเดือนสิงหาคม 2561 และเดือนตุลาคม 2561 รวมเป็นจำนวน 193.54 ล้านบาท และมีรายได้เพิ่มขึ้นของโครงการในประเทศญี่ปุ่น 40.79 ล้านบาท ที่ดำเนินการเชิงพาณิย์แล้วทั้งหมด 21.74 เมกะวัตต์ เทียบกับจำนวน 6.99 เมกะวัตต์ในปีก่อน รวมถึงรายได้จากโครงการโรงไฟฟ้าพลังงานแสงอาทิตย์ที่ซื้อใหม่ จำนวน 2 เมกะวัตต์ ที่จังหวัดอ่างทอง และ 5 เมกะวัตต์ ที่จังหวัดอยุธยา